CELEX: 32020D2125
Language: hu
Date: 2020-12-16 00:00:00
Title: A Bizottság (EU) 2020/2125 végrehajtási határozata (2020. december 16.) Nunavut kormányának a fókatermékek uniós piacon történő forgalomba hozataláról szóló 1007/2009/EK európai parlamenti és tanácsi rendeletnek való megfelelést igazoló dokumentumok kiállítására jogosult szervként történő elismeréséről

2020.12.17.   
               
               
                  HU
               
               
                  Az Európai Unió Hivatalos Lapja
               
               
                  L 426/56
               
            
         A BIZOTTSÁG (EU) 2020/2125 VÉGREHAJTÁSI HATÁROZATA
         (2020. december 16.)
         Nunavut kormányának a fókatermékek uniós piacon történő forgalomba hozataláról szóló 1007/2009/EK európai parlamenti és tanácsi rendeletnek való megfelelést igazoló dokumentumok kiállítására jogosult szervként történő elismeréséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a fókatermékek kereskedelméről szóló, 2009. szeptember 16-i 1007/2009/EK európai parlamenti és tanácsi rendeletre (1) és különösen annak 3. cikke (1a) bekezdésének második albekezdésére,
         mivel:
         
                     (1)
                  
                  
                     Az 1007/2009/EK rendelet harmonizált szabályokat állapít meg a fókatermékek uniós forgalomba hozatalára. 3. cikkének (1) bekezdése megállapítja az inuit vagy egyéb őslakos közösségek által folytatott vadászatból származó fókatermékek forgalomba hozatalának feltételeit. Forgalomba hozatalukkor a fókatermékeket olyan dokumentumnak kell kísérnie, amely igazolja az 1007/2009/EK rendelet 3. cikkének (1) bekezdésében meghatározott feltételeknek való megfelelést, és amelyet a Bizottság által e célból elismert szerv állított ki.
                  
               
                     (2)
                  
                  
                     A Bizottság a C(2015) 5253 határozattal (2) elismerte, hogy a „nunavuti kormány Környezetvédelmi Minisztériuma” olyan szerv, amely jogosult az 1007/2009/EK rendelet 3. cikkének (1) bekezdésében meghatározott, a fókatermékek uniós forgalomba hozatalára vonatkozó feltételeknek való megfelelést igazoló dokumentumok kibocsátására.
                  
               
                     (3)
                  
                  
                     Figyelembe véve az 1007/2009/EK rendeletbe az (EU) 2015/1775 európai parlamenti és tanácsi rendelettel (3) és az (EU) 2015/1850 bizottsági végrehajtási rendelettel (4) bevezetett módosításokat, a Bizottság a C(2015) 5253 határozatot kiegészítve elfogadta a C(2015) 7273 határozatot (5).
                  
               
                     (4)
                  
                  
                     A Bizottság 2020. augusztus 4-én kézhez kapta Nunavut Gazdaságfejlesztési és Közlekedési Minisztériumának 2020. április 22-i levelét, amelyben a minisztérium kérte az elismert szerv nevének módosítását abból a célból, hogy a név tükrözze a nunavuti kormányon belüli átszervezést.
                  
               
                     (5)
                  
                  
                     Nunavut kormányának Gazdaságfejlesztési és Közlekedési Minisztériuma nevezetesen azt kérte, hogy a „nunavuti kormány Környezetvédelmi Minisztériuma” elnevezés helyébe a „Nunavut kormánya” elnevezés lépjen.
                  
               
                     (6)
                  
                  
                     A nunavuti kormány Gazdaságfejlesztési és Közlekedési Minisztériuma kifejtette, hogy e névváltoztatás nem jelenti az elismert szerv funkciójának vagy szerepének megváltozását.
                  
               
                     (7)
                  
                  
                     A „Nunavut kormánya” szerv megfelel az 1007/2009/EK rendelet 3. cikke (1a) bekezdésének harmadik albekezdésében és az (EU) 2015/1850 végrehajtási rendelet 3. cikkének (1) bekezdésében az elismert szervekre vonatkozóan meghatározott követelményeknek.
                  
               
                     (8)
                  
                  
                     Ezért helyénvaló a „Nunavut kormánya” szervet olyan szervként elismerni, amely jogosult az 1007/2009/EK rendelet 3. cikkének (1) bekezdésében meghatározott feltételeknek való megfelelést igazoló dokumentumok kiállítására,
                  
               ELFOGADTA EZT A HATÁROZATOT:
         
            1. cikk
            „Nunavut kormánya” olyan szervként kerül elismerésre, amely jogosult az 1007/2009/EK rendelet 3. cikkének (1) bekezdésében meghatározott feltételeknek való megfelelést igazoló dokumentumok kiállítására.
         
         
            2. cikk
            A C(2015) 5253 és a C(2015) 7273 határozat hatályát veszti.
         
         
            3. cikk
            Ez a határozat az Európai Unió Hivatalos Lapjában való kihirdetését követő huszadik napon lép hatályba.
         
         
            Kelt Brüsszelben, 2020. december 16-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 286., 2009.10.31., 36. o.
         
         
            (2)  A Bizottság C(2015) 5253 határozata (2015. július 30.) a nunavuti kormány Környezetvédelmi Minisztériumának a fókatermékek kereskedelméről szóló 1007/2009/EK európai parlamenti és tanácsi rendelet végrehajtására vonatkozó részletes szabályok megállapításáról szóló, 2010. augusztus 10-i 737/2010/EU bizottsági rendelet 6. cikke szerinti elismeréséről.
         
            (3)  Az Európai Parlament és a Tanács (EU) 2015/1775 rendelete (2015. október 6.) a fókatermékek kereskedelméről szóló 1007/2009/EK rendelet módosításáról és a 737/2010/EU bizottsági rendelet hatályon kívül helyezéséről (HL L 262., 2015.10.7., 1. o.).
         
            (4)  A Bizottság (EU) 2015/1850 végrehajtási rendelete (2015. október 13.) a fókatermékek kereskedelméről szóló 1007/2009/EK európai parlamenti és tanácsi rendelet végrehajtására vonatkozó részletes szabályok megállapításáról (HL L 271., 2015.10.16., 1. o.).
         
            (5)  A Bizottság C(2015) 7273 határozata (2015. október 26.) a nunavuti kormány Környezetvédelmi Minisztériumának a fókatermékek kereskedelméről szóló 1007/2009/EK európai parlamenti és tanácsi rendelet végrehajtására vonatkozó részletes szabályok megállapításáról szóló (EU) 2015/1850 végrehajtási rendelet 3. cikke szerinti elismeréséről.